Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesék másként! – Mesék határon innen és túl!

Az együttműködésben szereplő országok meséivel, hagyományaival, szokásaival, népi játékaival, zenei világával, gasztronómiájával ismerkedés.

Leporelló összeállítása – multikultúrális nevelés – összetartozás érzésének erősítése

**Tevékenységek:** Partnerországok meséi – 4 ország 4 mese - mesefeldolgozás

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

**Dátum:** 2019. 05. 03.-tól 31-ig

**Felelősök a foglalkozás kivitelezéséért:**

Bréda Szilvia – Fodor Erzsébet

Rózsa Anna – Bittó Éva

Juhos Erzsébet – Fodor Gabriella

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Baráti kapcsolatok megerősítése * A szociális képességek fejlesztése: társas kapcsolatok megalapozásával – multikultúrális nevelés * A tevékenységek során alakuljon a gyerekek hallása, ritmusérzéke, mozgása, beszédkészsége. * A mese szövegének megértése, átélése * A mese átdolgozása bábszínpadra – szereplési vágy felkeltése * Összetartozás érzésének erősítése |
| **Tevékenység feladata:** | * Mese élményszerű bemutatása a művészet eszköztárával * Szokások, hagyományok ápolása – multikultúrális nevelés * Ismerkedés más országok kultúrájával |
| **Szervezés:** | * Feltételek megteremtése * Szükséges eszközök előkészítése * Bábkészítés a mesékhez |
| **Eszközök:** | * A bábokhoz szükséges alapanyagok biztosítása * Különféle bábszínpad, paraván * leporellók készítéséhez szükséges alapanyagok * Interaktív tábla, internet, bábok, rajzlap, színes ceruzák |
| **Módszerek:** | * Készülődés, közös alkotás, gyakorlás, beszélgetés |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Ebben a hónapban, 4 héten keresztül a gyermekek által kedvenc mesék mellé a partnerországok kedvenc meséit is beillesztettük a foglalkozásainkba. Minden héten más partnerország meséjével foglalkoztunk az egyes csoportokban, melyet igyekeztünk feldolgozni a művészet széles palettáján belül.

**Megvalósítás:**

A május első hetében a horvát partner meséjével ismerkedtünk. Mivel a kopácsi Gerle óvodások a Kopácsi – rét Természetvédelmi Park területén élnek, a helységnek saját legendája van, így mi is lehetne az ő kedvenc meséjük, mint „ A kopácsi mese“,mely bepillantást ad a szépséges környezetükről.

Második héten a román partner, kolozsváriak meséjét, a „Miért rövid a medve farka“ c. mesének a feldolgozása került terítékre.

A harmadik héten szintén román partner, székelyudvarhelyiek meséjével foglalkoztunk, Kányádi Sándor: „Virágon vett vitéz“c. könyvéből válogattunk.

A negyedik héten a magyar partner kedvenc meséjével, Grimm – testvérektől „A békakirály“ c. mesével foglalkoztunk.

Mesék elolvasása után a földgömbön, térképen megkerestük az egyes országokat, a világhálón is ismerkedtünk a partnerországokkal (képzeletben nagy utazásokat tettünk Horvátországba, Erdélybe – Romániába és Magyarországra is). Sok új ismerettel lettünk gazdagabbak. Meséket feldolgoztuk a képzőművészet, a tánc, a mozgás a dráma eszközeivel, mivel a mi erősségünk a bábozás, így a bábművészet eszköztárához nyúltunk, amiből elkészültek hétről hétre az óvodásokkal a közös bábelőadások. Az ősi bábtípusok, árnybábok mellett döntöttünk, mert érdekesebbé szerettük volna tenni a meséket a fény technikájának használatával, hiszen a fény,a  vetítés mindig felkelti a gyermek kíváncsiságát és érdeklődését. A bábelőadásokból élő leporellót alkottunk a bábok illetve az óvodások szereplésével, majd rövid árnyjátékos animációk is készültek belőlük. A végső produktumot, a leporellókat levetítettük a csoportokban, melynek nagy sikerük volt.

**Reflexió:**

A májusi projekttevékenység tervében a partnerországok kedvenc meséivel való ismerkedés és a mesék feldolgozása szerepelt. Ez a feladat új és kreatív kihívás volt számunkra, hiszen más országok kultúrája, meséi nemcsak a gyerekek számára voltak újak, érdekesek és tanulságosak, de bennünket, felnőtteket is magával ragadt a partnerországok kultúrájával, gasztronómiájával, történelmével való ismerkededés.

Nagymácséd, 2019. 05. 31.

Bréda Szilvia

Projekt koordinátor

.................................